open-index/open-wikipedia-markdown huggingface dataset:
Άγιος Γεώργιος Τυμφρηστού Φθιώτιδας

Ο **Άγιος Γεώργιος** Τυμφρηστού είναι χωριό κοντά στο Βελούχι, με πληθυσμό 420 κατοίκους σύμφωνα με την απογραφή του 2011. Έως το 2010 απετέλεσε την έδρα του Δήμου Αγίου Γεωργίου Τυμφρηστού, ενώ πλέον ανήκει στον ενιαίο καλλικρατικό Δήμο Μακρακώμης, με έδρα τη Σπερχειάδα. Εντός του χωριού διέρχεται ο οδικός άξονας Λαμίας - Καρπενησίου, ενώ απέχει 46,5 χιλιόμετρα από τη Λαμία και 28,5 χιλιόμετρα από το Καρπενήσι. Βρίσκεται κτισμένος σε υψόμετρο 386 μέτρων. 

Με τους οικισμούς Νεοχωράκι (45 κάτοικοι) και Ασπρόκαμπος (45 κάτοικοι) συναποτελούν την *τοπική κοινότητα Αγίου Γεωργίου Τυμφρηστού*, με συνολικό πληθυσμό 480 κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 19,810 χλμ² (2011), ενώ η ομώνυμη δημοτική ενότητα είναι χαρακτηρισμένη ως ορεινός οικισμός, με έκταση 157,613 χλμ² (2011).

## Πληθυσμός

(σε παρένθεση ο πληθυσμός της τοπικής κοινότητας), [σε αγκύλη ο πληθυσμός της δημοτικής ενότητας)

## Πρόεδροι της κοινότητας
Πρόεδροι από το 1983 και μετά, διετέλσεσαν οι:
* 1983-1986 Χρήστος Τόλιας
* 1987-1994 Ανδρέας Τσώνος 
* 1995-1998 Νικόλαος Αντωνόπουλος (1944-2021)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Η Έκσταση της Αγίας Τερέζας

Η **Έκσταση της Αγίας Τερέζας** είναι γλυπτό σύμπλεγμα σε λευκό μάρμαρο, τοποθετημένο σε υπερυψωμένο βάθρο της εκκλησίας Σάντα Μαρία ντε λα Βιττόρια στη Ρώμη. Σχεδιάστηκε και εκτελέστηκε από τον Τζαν Λορέντσο Μπερνίνι, εξέχοντα γλύπτη της εποχής του, και θεωρείται ως ένα από τα αριστουργήματα της γλυπτικής της ύστερης εποχής του Ιταλικού Μπαρόκ.
μικρογραφία|200px|<center>Η ''Έκσταση της Αγίας Τερέζας''<center>

## Η ανάθεση
Το έργο πραγματοποιήθηκε επί παπoσύνης Ιννοκέντιου Ι΄ (1644-1655). Όταν ο Ιννοκέντιος ανήλθε στον παπικό θρόνο απέφευγε να εκμεταλλευτεί τις καλλιτεχνικές υπηρεσίες του Μπερνίνι, ο οποίος υπήρξε ευνοούμενος του προηγούμενου πάπα, Ουρβανού Η΄, Μπαρμπερίνι (1623-1644). Χωρίς την παπική υποστήριξη ο Μπερνίνι στράφηκε στον Ενετό καρδινάλιο Φεντερίκο Κορνάρο (1579-1653). Ο Κορνάρο είχε επιλέξει την έως τότε άσημη εκκλησία του Τάγματος των Ανυπόδητων Καρμηλιτών, ως τοποθεσία της ταφής του. Εκεί ο Μπερνίνι, κατ΄εντολήν του Κορνάρο, τοποθέτησε το αριστούργημά του.
μικρογραφία|<center>Ο λογχισμός της αγίας από τον άγγελο<center>

## Η τοποθέτηση του γλυπτού συμπλέγματος
Το γλυπτό σύμπλεγμα φωτίζεται από φυσικό φως το οποίο διηθείται από ένα κρυφό παράθυρο και συμβολοποιείται από επιχρυσωμένες πλαστικές ακτίνες, ως αλληγορία του Αγίου Πνεύματος. Το σύμπλεγμα απεικονίζει δύο μορφές. Η μία, ένας αρχάγγελος Σεραφείμ λογχίζει την Αγία Τερέζα από την Άβιλα, την συνιδρύτρια και προσφάτως αγιοποιηθείσα (1622)  πρώτη αγία του Τάγματος των Καρμηλιτών, η οποία απεικονίζεται εκστασιασμένη και ημιλιπόθυμη πάνω σε ένα σύννεφο, υπονοώντας ότι είμαστε μάρτυρες μιας θεϊκής εμφάνισης. Άλλοι μάρτυρες εμφανίζονται στους δύο πλαϊνούς τοίχους. Οι έκτυπες μορφές σε φυσικό μέγεθος των αρρένων μελών της δωρήτριας οικογένειας του έργου, Κορνάρο, εμφανίζονται να συζητούν για το γεγονός σαν να βρίσκονται σε θεωρείο θεάτρου, ενώ στον θόλο είναι στερεωμένες μορφές αγγέλων χερουβείμ.
μικρογραφία|<center>Η εκστασιαζόμενη αγία Τερέζα<center>

## Ο συμβολισμός του γλυπτού
Η σκηνή είναι παρμένη από το αυτοβιογραφικό βιβλίο της αγίας, *Η ζωή της Τερέζας του Ιησού*, και εξομοιώνεται με την εμπειρία της ερωτικής πράξης.

«*Είδα στα χέρια του* (ενός αγγέλου Σεραφείμ, που σημαίνει φλογερός), *ένα μακρύ χρυσό δόρυ, και στην άκρη του μια μικρή φωτιά. Με αυτό με διαπέρασε επανειλημμένως ως τα σωθικά μου. Όταν το τράβηξε έξω με άφησε να φλέγομαι με έναν μεγάλο έρωτα προς τον θεό. Ο πόνος ήταν τόσο δυνατός ώστε με έκανε να βογγώ, και η γλύκα του τόσο κατακλυσμική, που παρακαλούσα να μην τελειώσει*.»
  
Το έργο κόστισε 12.000 σκούδα, που αντιστοιχούν σε πάνω από €120.000.

## Παραπομπές

## Σημειώσεις

## Εξωτερικοί σύνδεσμοι
* 

Κατηγορία:Μπερνίνι
Κατηγορία:Χριστιανική τέχνη
Παναγία των Παρισίων (αποσαφήνιση)

Η **[[Παναγία των Παρισίων]]** είναι ο μητροπολιτικός χριστιανικός ναός της πόλης του Παρισιού.

Ο όρος μπορεί να αναφέρεται επίσης:
*Η Παναγία των Παρισίων (βιβλίο), βιβλίο του Γάλλου συγγραφέα Βικτόρ Ουγκώ που κυκλοφόρησε το 1831
**Η Παναγία των Παρισίων (ταινία, 1939), ασπρόμαυρη ταινία του 1939 βασισμένη στο βιβλίο
**Η Παναγία των Παρισίων (ταινία, 1996), ταινία κινουμένων σχεδίων της Ντίσνεϋ βασισμένη στο βιβλίο
***Η Παναγία των Παρισίων ΙΙ, ταινία κινουμένων σχεδίων της Ντίσνεϋ, συνέχεια της προηγούμενης
**Παναγία των Παρισίων (μιούζικαλ), μιούζικαλ του 1998 βασισμένο στο βιβλίο του Ουγκώ
Καόρου Ικέγια

Ο **Καόρου Ικέγια** (, γεννήθηκε το 1943) είναι Ιάπωνας ερασιτέχνης αστρονόμος, γνωστός κυρίως από την ανακάλυψη, από κοινού με τον συμπατριώτη του Τσουτόμου Σέκι, του ομώνυμου φωτεινού Κομήτη Ικέγια-Σέκι.

Σε νεαρή ηλικία ο Καόρου Ικέγια ζούσε κοντα στη Λίμνη Χαμάνα και εργαζόταν σε εργοστάσιο κατασκευής πιάνων, όταν πραγματοποίησε την πρώτη του ανακάλυψη κομήτη, το 1963, με ένα τηλεσκόπιο που είχε κατασκευάσει ο ίδιος. Δύο χρόνια αργότερα ήρθε η ανακάλυψη του πολύ φωτεινού Κομήτη Ικέγια-Σέκι (Ikeya-Seki, C/1965 S1). Ο Ικέγια συνέχισε να ανακαλύπτει κομήτες, όπως τον  περιοδικό 153P/Ikeya-Zhang την 1η Φεβρουαρίου 2002, παρατηρώντας από το Μόρι του Χοκάιντο. Στις 13 Νοεμβρίου 2010, ο Ικέγια ανεκάλυψε και άλλον περιοδικό κομήτη, τον P/2010 V1 (Ικέγια-Μουρακάμι), παρατηρώντας απευθείας από το τηλεσκόπιο, γεγονός σπάνιο στην εποχή της τεχνολογίας της ψηφιακής απεικονίσεως.

* Ο αστεροειδής 4037 Ικέγια πήρε το όνομά του προς τιμή του Καόρου Ικέγια.  

## Παραπομπές


Κατηγορία:Ιάπωνες αστρονόμοι
Πάνος Γεραμάνης

Ο **Πάνος Γεραμάνης** (Βασιλικό Εύβοιας, Δεκέμβριος 1945 – Αγιά Πρέβεζας, 30 Απριλίου 2005) ήταν Έλληνας δημοσιογράφος, παραγωγός ραδιοφωνικών εκπομπών, βιογράφος, συγγραφέας και ερευνητής της ιστορίας του σύγχρονου ελληνικού λαϊκού τραγουδιού.

Σε νεαρή ηλικία το 1964 άρχισε να εκδίδει την εφημερίδα *Αγροτική Φωνή της Χαλκίδας*, για να συνεργαστεί στη συνέχεια με πλήθος καθημερινών ή μη εντύπων αθλητικής (Άθενς Φούτμπολ, Αθλητικά Χρονικά, Ματιές στα Σπορ, Ομάδα, Πειραϊκά Σπορ, Φως των Σπορ) και ποικίλης ύλης (Απογευματινή, Ακρόπολις, Έθνος και Ελληνοσοβιετικά Χρονικά, Πρώτη, Κέρδος, Τα Νέα). Τα επαγγελματικά και προσωπικά του ενδιαφέροντα επεκτείνονταν στη μουσική, κυρίως στο χώρο του ελληνικού τραγουδιού του περασμένου αιώνα, το ποδόσφαιρο και το ραδιόφωνο.

Απεβίωσε στην εξοχική του κατοικία το Μεγάλο Σάββατο του 2005, εξαιτίας καρδιακής ανακοπής και σε ηλικία 59 ετών. Η βιογραφία του εκδόθηκε το 2010 από τον πανεπιστημιακό καθηγητή Ιστορίας και συγγραφέα Βασίλη Καρδάση, με τη συμπερίληψη ηχητικού υλικού συνέντευξής του στην κρατική ραδιοφωνία. Τη δεκαετία του 2010 ο φορέας επικουρικής ασφάλισης του δημοσιογραφικού κλάδου ΕΔΟΕΑΠ, θέσπισε το *Έπαθλο Πάνος Γεραμάνης* για απονομή στα πλαίσια των ετήσιων βραβεύσεων του Πανελλήνιου Συνδέσμου Αθλητικού Τύπου (ΠΣΑΤ) σε μέλη του.

## Παραπομπές


## Πηγές
* «Θεράπων» του λαϊκού τραγουδιού και της δημοσιογραφίας, εφημ. *ΡΙΖΟΣΠΑΣΤΗΣ* 04.05.2005
* Ποιος ήταν ο Πάνος Γεραμάνης, Κώστας Μπαλαχούτης, ogdoo.gr
* συλλογή άρθρων για το θάνατο του Γεραμάνη, ιστολόγιο rembetikoidialogoigmail.

## Εξωτερικοί σύνδεσμοι
* Ο Πάνος Γεραμάνης στην εκπομπή της ΝΕΤ "Συν & Πλην" το 2003, ogdoo.gr
* Ο Πάνος Γεραμάνης και ο χορός του «λαϊκού πολιτισμού», Κώστας Τζιαντζής, εφημ. *ΠΡΙΝ* 05.2005 [ανάρτηση από την ιστοσελίδα aristerovima.com].

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
NGC 4217

Ο **[[Νέος Γενικός Κατάλογος|NGC]] 4217** είναι σπειροειδής γαλαξίας τύπου Sb ο οποίος απέχει περίπου 60 εκατομμύρια έτη φωτός από το Ηλιακό Σύστημα και βρίσκεται στον αστερισμό Κύνες Θηρευτικοί. Πιθανόν να είναι γαλαξίας-συνοδός του Μεσιέ 106. Τον ανακάλυψε στις 10 Απριλίου 1788 ο αστρονόμος Ουίλιαμ Χέρσελ.

## Υπερκαινοφανής
Στον γαλαξία αυτόν ανακαλύφθηκε στις 19 Ιουνίου 2022 ο υπερκαινοφανής Τύπου Ι **SN 2022myz**.

## Εικόνες

File:Dust filaments of NGC 4217.jpg|Κοσμική σκόνη στον NGC 4217
NGC 4217 GALEX WikiSky.jpg|Εικόνα του NGC 4217 από το GALEX.
NGC4217 - SDSS DR14.jpg|Εικόνα του NGC 4217 από το SDSS.


## Παραπομπές


## Αναφορές

## Εξωτερικοί σύνδεσμοι
* 

4217
39241
07282
Κατηγορία:Σπειροειδείς γαλαξίες
Κατηγορία:Θηρευτικοί Κύνες
+08-22-087
NGC 4145

Ο **[[Νέος Γενικός Κατάλογος|NGC]] 4145** είναι ραβδωτός σπειροειδής γαλαξίας ο οποίος απέχει 68 εκατομμύρια έτη φωτός από το Ηλιακό Σύστημα και βρίσκεται στο σμήνος γαλαξιών της Μεγάλης Άρκτου. Ο ρυθμός γενέσεως νέων αστέρων είναι χαμηλός στον γαλαξία αυτόν. Κάποιοι αστρονόμοι πιστεύουν πως εξαιτίας της απώλειας ενέργειας που οφείλεται στον πολύ μικρό ρυθμό σχηματισμού νέων αστέρων ο NGC 4145 σύντομα θα εκφυλιστεί σε φακοειδή γαλαξία. Παρόλα αυτά ενδέχεται η αλληλεπίδρασή του με τον NGC 4151 να διατηρήσει τον ρυθμό σχηματισμού αστέρων.

## Παραπομπές


## Αναφορές

## Εξωτερικοί σύνδεσμοι
* 

4145
Κατηγορία:Θηρευτικοί Κύνες
38693
07154
Κατηγορία:Ραβδωτοί σπειροειδείς γαλαξίες
Κατηγορία:Σμήνος της Μεγάλης Άρκτου
Αυθεντική Ακαδημία Ιασίου

Η **Αυθεντική Ακαδημία Ιασίου** ή **Ηγεμονική Ακαδημία** (ρουμανικά: *Academia Domnească din Iași*) ήταν πνευματικό ίδρυμα και εκπαιδευτήριο στο Ιάσιο της Μολδοβλαχίας, το οποίο λειτούργησε από το 1709 -ή 1707- έως το 1821, και ιδρύθηκε αρχικά από τον Αντίοχο Καντιμήρη, και αναδιοργανώθηκε έπειτα από τον Νικόλαο Μαυροκορδάτο ο οποίος ήταν ο ηγεμόνας της περιοχής υπό την οθωμανική διοίκηση. Από το 1728 άρχισε να διδάσκεται ως μάθημα η ελληνική γλώσσα, και από το 1776 καθιερώθηκε ως η γλώσσα διδασκαλίας όλων των μαθημάτων από τον Ιώσηπο Μοισιόδακα και τον Γρηγόριο Γ΄ Γκίκα. Στο ίδρυμα δίδαξαν πολλοί άλλοι Έλληνες λόγιοι του 18ου και 19ου αιώνα όπως οι Θεόδωρος Τραπεζούντιος, Νικηφόρος Θεοτόκης, Νικόλαος Κεραμεύς, Γεώργιος Κλεόβουλος, Στέφανος Δούγκας και άλλοι. Ήταν το άλλο μεγάλο πνευματικό ίδρυμα της διασποράς στην ευρύτερη περιοχή μαζί με την Ακαδημία του Βουκουρεστίου, με την έναρξη της ελληνικής επανάστασης το 1821 όμως έκλεισαν και τα δύο ιδρύματα από τις οθωμανικές αρχές ως εστίες επαναστατικής δραστηριότητας. Ο τελευταίος διευθυντής της σχολής ήταν ο Δημήτριος Γοβδέλας. Από αυτή τη σχολή διδάχτηκαν μεγάλοι δάσκαλοι του γένους αλλά και μάρτυρες, όπως ο Αρχιεπίσκοπος Κύπρου Κυπριανός

## Παραπομπές


Κατηγορία:Ελληνική διασπορά στη Ρουμανία

Κατηγορία:Νεοελληνικός διαφωτισμός
Κατηγορία:Εκπαιδευτικά ιδρύματα στη Ρουμανία
Κατηγορία:Ιάσιο
Φακοειδής γαλαξίας

Ο **φακοειδής γαλαξίας** είναι τύπος γαλαξία που βρίσκεται ανάμεσα στον ελλειπτικό γαλαξία και τον σπειροειδή γαλαξία στο σχήμα μορφολογικής ταξινόμησης. Έχουν δίσκους, όπως και οι σπειροειδείς, αλλά έχουν εξαντλήσει ή απολέσει το μεγαλύτερο μέρος του διαστρικού υλικού τους, με συνέπεια να είναι πολύ χαμηλός ο ρυθμός γενέσεως νέων αστέρων. Κατά συνέπεια, αποτελούνται κατά κύριο λόγο από αστέρες μεγάλης ηλικίας, όπως συμβαίνει και με τους ελλειπτικούς γαλαξίες. Παρ' όλ' αυτά πολύ συχνά υπάρχουν μεγάλες ποσότητες σκόνης στους δίσκους τους. Παρά τις μορφολογικές τους διαφορές, οι φακοειδείς και οι ελλειπτικοί γαλαξίες έχουν πολλά κοινά χαρακτηριστικά και μπορούν να θεωρηθούν πρώιμοι τύποι γαλαξιών οι οποίοι παθητικά εξελίσσονται, τουλάχιστον στο παρατηρήσιμο σύμπαν.

## Παραδείγματα

File:A fascinating core.jpg|Ο Μεσιέ 84 είναι φακοειδής γαλαξίας, επίσης γνωστός και για τους υπερκαινοφανείς του.

The third way of galaxies.jpg|Ο NGC 6861 είναι φακοειδής γαλαξίας που ανακάλυψε ο αστρονόμος Τζέιμς Ντάνλοπ (James Dunlop) το 1826.


## Παραπομπές


## Εξωτερικοί σύνδεσμοι

* SEDS Messier pages: Lenticular Galaxies
NGC 2787

Ο **[[Νέος Γενικός Κατάλογος|NGC]] 2787** είναι ραβδωτός φακοειδής γαλαξίας ο οποίος απέχει 24 εκατομμύρια έτη φωτός από το Ηλιακό Σύστημα και βρίσκεται στον αστερισμό Μεγάλη Άρκτο. Τον ανακάλυψε στις 3 Δεκεμβρίου 1788 ο αστρονόμος Ουίλιαμ Χέρσελ. Ο γαλαξίας αυτός περιέχει περιοχή LINER, δηλαδή περιοχή που χαρακτηρίζεται από φασματικές εκπομπές οφειλόμενες σε ασθενώς ιονισμένα άτομα. Είναι σύνηθες φαινόμενο να έχουν οι φακοειδείς γαλαξίες περιοχές LINER, υπολογίζεται πως περίπου το ένα πέμπτο των παραπλήσιων φακοειδών γαλαξιών έχει τέτοιες περιοχές.

## Παραπομπές


## Αναφορές

## Εξωτερικοί σύνδεσμοι
* 

2787
26341
04914
Κατηγορία:Μεγάλη Άρκτος
Κατηγορία:Ραβδωτοί φακοειδείς γαλαξίες
Κατηγορία:Γαλαξίες LINER
NGC 3310

Ο **[[Νέος Γενικός Κατάλογος|NGC]] 3310** είναι σπειροειδής γαλαξίας ο οποίος απέχει περίπου 46 εκατομμύρια έτη φωτός από το Ηλιακό Σύστημα, έχει διάμετρο της τάξεως των 22.000 ετών φωτός και βρίσκεται στον αστερισμό Μεγάλη Άρκτο. Έχει παρατηρηθεί ιδιαίτερα υψηλός αριθμός γενέσεως νέων αστέρων στον NGC 3310 και αυτό ενδεχομένως οφείλεται στην σύγκρουσή του με κάποιον από τους δορυφορικούς γαλαξίες του πριν από 100 εκατομμύρια χρόνια. Στα σμήνη του δακτυλίου του γεννώνται νέοι αστέρες για τουλάχιστον 40 εκατομμύρια χρόνια.

## Υπερκαινοφανείς
Τρεις υπερκαινοφανείς έχουν παρατηρηθεί στον NGC 3310. Ο **SN 1974C** ανακαλύφθηκε στις 26 Φεβρουαρίου 1974. ο **SN 1991N** (Τύπου&nbsp;Ib\c) στις 29 Μαρτίου 1991 και ο **SN 2021gmj** (Τύπου&nbsp;IIP) στις 20 Μαρτίου 2021.

## Παραπομπές

## Αναφορές

## Εξωτερικοί σύνδεσμοι
* 

3310
31650
05786
Κατηγορία:Μεγάλη Άρκτος
Κατηγορία:Σπειροειδείς γαλαξίες
Κατηγορία:Ιδιόμορφοι γαλαξίες
217
Μπάλτιμορ Μπούλετς

**Μπάλτιμορ Μπούλετς** ήταν η ονομασία τριών διαφορετικών αμερικανικών δικαιοχρήσεων (franchises) καλαθοσφαίρισης:

* Μπάλτιμορ Μπούλετς (1944-1954), δικαιόχρηση του ABL (1944–47) και δικαιόχρηση του NBA (1947–49), πρωταθλήτρια το 1948 που χρεοκόπησε το 1954
* Μπάλτιμορ Μπούλετς (1963-1973), δικαιόχρηση του NBA γνωστή σήμερα ως Ουάσινγκτον Ουίζαρντς
* Μπάλτιμορ Μπούλετς (EPBL), δικαιόχρηση του EPBL που ιδρύθηκε το 1958
Αθανάσιος Σταγειρίτης

thumb|Η σελίδα τίτλου του έργου ''Ὠγυγία ἤ Ἀρχαιολογία'', 1815
Ο **Αθανάσιος Σταγειρίτης** (1780 - 1840) ήταν λόγιος με καταγωγή από τα Στάγειρα της Χαλκιδικής, ο οποίος δραστηριοποιήθηκε στη Βιέννη όπου εργάστηκε ως καθηγητής της ελληνικής γλώσσας. Υπήρξε υπέρμαχος της χρήσης των αρχαίων ελληνικών στο γλωσσικό ζήτημα και παράλληλα υπήρξε εκδότης του περιοδικού Καλλιόπη το οποίο ήταν το ιδεολογικό αντίβαρο του περιοδικού Ερμής ο Λόγιος του Αδαμάντιου Κοραή. Ανάμεσα στα διάφορα φιλολογικά, ιστοριογεωγραφικά και επιστημονικά κείμενα που συνέγραψε, και τις πολλές μεταφράσεις Γερμανικών έργων στα ελληνικά, ξεχωρίζει το έργο του με τίτλο *Ὠγυγία ἤ Ἀρχαιολογία* το οποίο ολοκληρώθηκε σε 5 τόμους, εκδόθηκε το 1815, και περιγράφει τα έθιμα και κοινωνία της αρχαίας Ελλάδας με σχολιασμό των ποιητών και συγγραφέων εκείνης της εποχής.

Άλλα γνωστά έργα του είναι τα:
* *Βίος Θεμιστοκλέους του Αθηναίου* (1816)
* *Βίος Μιλτιάδου του Αθηναίου* (1818)
* *Τρόπαιον Ελληνικόν ή Πρώτος πόλεμος Ελλήνων και Περσών, και θρίαμβος των Ελλήνων* (1818)
* *Ηπειρωτικά : Ήτοι Ιστορία και Γεωγραφία της Ηπείρου παλαιά τε και νέα, και βίος του Πύρρου* (1819)

## Παραπομπές


## Εξωτερικοί σύνδεσμοι
* Βιβλία του Αθανάσιου Σταγειρίτη - Ψηφιακή Βιβλιοθήκη Ανέμη
* Το πλήρες κείμενο του Ωγυγία ή Αρχαιολογία - Ψηφιακή Βιβλιοθήκη Αριστοτελείου Πανεπιστημίου Θεσσαλονίκης

Κατηγορία:Έλληνες λόγιοι του 18ου αιώνα
Σταγειριτης
Καρυές Χίου

Οι **Καρυές** είναι οικισμός της Χίου στο Βόρειο Αιγαίο.  

## Γενικά στοιχεία
Οι Καρυές βρίσκονται στο βορειοανατολικό μέρος του νησιού σε υψόμετρο 260 μέτρα. Το χωριό απέχει 6 χιλιόμετρα βορειοδυτικά από την πόλη της Χίου και είναι ορατό από το λιμάνι. Παρουσιάζει ένα είδος αμφιθεατρικής μορφής. Είναι πλούσιο σε βλάστηση και το νερό που πηγάζει από την περιοχή έχει πολύ καλή ποιότητα. Το νερό αναβλύζει από τις βρύσες του χωριού.  

Στο κέντρο του χωριού βρίσκεται η πλατεία του χωριού, η οποία καλύπτεται από πλατάνους. Στην πλατεία βρίσκεται το Κοινοτικό Γραφείο, η κεντρική βρύση του χωριού γνωστή και ως "Μάνα", η παιδική χαρά, το Μνημείο των Πεσόντων του 1940 και η εκκλησία του Αγίου Νικολάου του Νεομάρτυρα. Παράλληλα, στο χωριό υπάρχει το γήπεδο των Καρυών, η βρύση της Κουκιάς, το πολιτιστικό κέντρο "Η Ανάληψη", το δημοτικό σχολείο, το νηπιαγωγείο, καταστήματα πώλησης αγαθών και εστιατόρια. 

Οι κάτοικοι του χωριού είναι 572 (απογραφή 2021). Ασχολούνται με διάφορων ειδών εργασίες, κυρίως με τη ναυτιλία, τη γεωργία και την κτηνοτροφία.  

Σχεδόν όλοι οι κάτοικοι του χωριού είναι ορθόδοξοι χριστιανοί, μάλιστα για την εδραίωση του ορθόδοξου θρησκεύματος στην περιοχή από το παρελθόν έως και σήμερα, οι ίδιοι οι κάτοικοι βοηθούν στην ανέγερση εκκλησιών και στην καλή διατήρηση τους. Ακόμη και σήμερα, πολλοί Καρούσηδες του εξωτερικού ή ίδιοι οι χωριανοί δίνουν χορηγίες, ώστε να γίνουν σημαντικά έργα για το τόπο. 

## Ορθόδοξοι Ναοί
Η κύρια ενορία στην περιοχή, όπου ανήκουν τα περισσότερα παρεκκλήσια και η Μονή της Ζωοδόχου Πηγής, είναι της Κοίμησης Θεοτόκου Καρυών. Οι ναοί που βρίσκονται στην περιοχή των Καρυών, σύμφωνα με την Ιερά Μητρόπολη Χίου είναι:

### Παρεκκλήσια
# Αγίας Μαρκέλλας
# Αγίας Άννας
# Αγίου Νικόλα του Νεομάρτυρα του Χίου
# Αγίου Νικολάου
# Αγίας Ειρήνης Χρυσοβαλάντου
# Αναλήψεως του Σωτήρος (Αρβανήτισσα)
# Τιμίου Σταυρού
# Αγίου Εφραίμ
# Αποτομής Κεφαλής Τιμίου Προδρόμου (βρίσκεται στη δικαιοδοσία της Μητροπόλεως Χίου)

### Μονές
# Μονή Ζωοδόχου Πηγής Καρυών 
# Μονή Αγίου Μάρκου
# Νέας Μονής
# Αγίων Πατέρων 

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Βαχράν Παπαζιάν

Ο **Βαχράν Παπαζιάν** (αρμενικά: *Վահրամ Քամերի Փափազյան*, 6 Ιανουαρίου 1888 - 5 Ιουνίου 1968) ήταν ένας Σοβιετικός ηθοποιός, από την Αρμενία, περισσότερο γνωστός για τους σαιξπηρικούς του ρόλους. Ο Παπαζιάν έπαιξε σε θέατρα της Κωνσταντινούπολης, της Τιφλίδας, του Μπακού, σε διάφορα αρμενικά θέατρα, στο θέατρο της Μόσχας *Maly Theatre*, αλλά και σε χώρες εκτός ανατολικού μπλοκ, όπως η Ιταλία, η Ισπανία, η Γαλλία και το Βέλγιο. Περιστασιακά, εμφανίστηκε και στον κινηματογράφο.

Την καριέρα του την ξεκίνησε μεταξύ το 1907 και το 1908 και θεωρούταν ένας από σπουδαιότερους Αρμένιους ηθοποιούς. Στα ύστατα χρόνια του ήταν γνωστός ως το μεγάλο όνομα του θεάτρου *Sundukyan State Academic Theatre*. Το *Συμβούλιο Εθνικής Λογοτεχνίας* έγραψε ότι ο Οθέλος, του Παπαζιάν, κυριαρχούσε στις αρμενικές σκηνές για περισσότερο από μισό αιώνα. Γεννημένος στην Κωνσταντινούπολη, πέθανε στο Λένινγκραντ και ενταφιάστηκε στο *Komitas Pantheon*, το οποίο βρίσκεται στο κέντρο της πόλης του Ερεβάν.

Στις 5 Φεβρουαρίου του 2012, μία προτομή του ανεγέρθη, στην Αρμενία.

## Παραπομπές


Κατηγορία:Σοβιετικοί ηθοποιοί
Μαλτέζικη Ομοσπονδία Στίβου

Η **Μαλτέζικη Ομοσπονδία Στίβου** ή **Μαλτέζικη Ερασιτεχνική Ομοσπονδία Στίβου** (αγγλικά: *Malta Amateur Athletic Association*, MAAA) είναι ο εθνικός οργανισμός που διατηρεί την εποπτεία του αθλήματος του στίβου στη Μάλτα. 

Ιδρύθηκε το 1928 και είναι μέλος της IAAF από το 1936, της EAA, της Μαλτέζικης Ολυμπιακής Επιτροπής, της Ομοσπονδίας Αγώνων της Κοινοπολιτείας από το 1958, της Διεθνής Επιτροπής των Μεσογειακών Αγώνων, της Μεσογειακής Ένωσης Στίβου από το 2011, και της Αθλητικής Ομοσπονδίας των Μικρών Ευρωπαϊκών Κρατών από το 1994. Επίσης υπήρξε μέλος της Διεθνής Ομοσπονδίας Αγώνων Νήσων από το 1985 έως το 1987. Η έδρα της βρίσκεται στη Μάρσα και ο πρόεδρός της από το 2014 είναι ο Έντγουιν Άταρντ.

## Πρόεδροι
* 19;;−19;;: Μωρίς Καρουάνα Κούραν
* 1996−9/4/2014: Άντονι Τσίρκοπ
* 10/4/2014−τώρα: Έντγουιν Άταρντ

## Διοργανώσεις
### Πρωταθλήματα
*Μαλτέζικο Πρωτάθλημα Στίβου 
*Μαλτέζικο Χειμερινό Πρωτάθλημα Στίβου (από το 2016)
*Μαλτέζικο Πρωτάθλημα Ορεινού Δρόμου

## Συμμετοχές
*Συμμετοχή της Μάλτας στους Θερινούς Ολυμπιακούς Αγώνες
*Συμμετοχή της Μάλτας στους Αγώνες της Κοινοπολιτείας
*Συμμετοχή της Μάλτας στους Μεσογειακούς Αγώνες
*Συμμετοχή της Μάλτας στους Αγώνες των Μικρών Ευρωπαϊκών Κρατών
*Συμμετοχή της Μάλτας στους Αγώνες Νήσων (1985-1987)
*Συμμετοχή της Μάλτας στο Παγκόσμιο Πρωτάθλημα Στίβου
*Συμμετοχή της Μάλτας στο Παγκόσμιο Πρωτάθλημα Κλειστού Στίβου
*Συμμετοχή της Μάλτας στο Ευρωπαϊκό Πρωτάθλημα Στίβου
*Συμμετοχή της Μάλτας στο Ευρωπαϊκό Πρωτάθλημα Κλειστού Στίβου
*Συμμετοχή της Μάλτας στο Ευρωπαϊκό Πρωτάθλημα Ομάδων

### U23
*Συμμετοχή της Μάλτας στο Ευρωπαϊκό Πρωτάθλημα Στίβου U23
*Συμμετοχή της Μάλτας στο Μεσογειακό Πρωτάθλημα Στίβου U23

### U20
*Συμμετοχή της Μάλτας στο Παγκόσμιο Πρωτάθλημα Στίβου U20
*Συμμετοχή της Μάλτας στο Ευρωπαϊκό Πρωτάθλημα Στίβου U20

### Καταργηθέντα
*Συμμετοχή της Μάλτας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Μάλτας
*Μαλτέζικα ρεκόρ στίβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Μαλτέζικης Ομοσπονδίας Στίβου 

Κατηγορία:Αθλητικές οργανώσεις
Μάλτα
Τζανφίσε Κέκο

Η **Τζανφίσε Κέκο** (αλβανικά: *Xhanfise Keko*, 27 Ιανουαρίου 1928 - 22 Δεκεμβρίου 2007) ήταν Αλβανίδα σκηνοθέτις και σεναριογράφος. Η Κέκο ήταν μία από τους εφτά ιδρυτές του *"New Albania" Film Studio* και μία από τις πρώτες Αλβανίδες σκηνοθέτιδες. Μεταξύ το 1952 και το 1984, σκηνοθέτησε περί τις 25 ταινίες, μερικές εκ των οποίων έχουν βραβευθεί στο *Giffoni Film Festival*. Υιός της Κέκο είναι ο γνωστός Αλβανός συγγραφέας Τέοντορ Κέκο.

## Βιβλιογραφία
* Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3. 
* Xhanfise Keko: Ditët e jetës sime ...: kujtime. Tirana: Shtepia Botuese Lilo, 2008

Κατηγορία:Αλβανοί σκηνοθέτες
Κατηγορία:Αλβανοί σεναριογράφοι
Κατηγορία:Σκηνοθέτες κινηματογράφου
Φρανκ Βίγκαντ

Ο **Φρανκ Βίγκαντ** (*Frank Wiegand*, 15 Μαρτίου 1943) είναι Γερμανός πρώην κολυμβητής, ολυμπιονίκης και κάτοχος παγκοσμίου ρεκόρ.

Γεννήθηκε στις 15 Μαρτίου του 1943. Το 1966 στο Ευρωπαϊκό Πρωτάθλημα της Ουτρέχτης κέρδισε τρία χρυσά μετάλλια (400 μ. ελεύθερο, 400 μ. μικτή και 4x100 μ. ελεύθερο). Μάλιστα, στις 25 Αυγούστου του 1966, κατέρριψε το παγκόσμιο ρεκόρ στα 400 μ. ελευθέρως, με επίδοση 4.11.1. Την επόμενη χρονιά, αποτέλεσε μέλος της ομάδας της Λ. Δ. Γερμανίας που στις 7 Νοεμβρίου του 1967 κατέρριψε στη Λειψία το παγκόσμιο ρεκόρ στα 4x100 μ. μικτής με χρόνο 3.56.5..

## Παραπομπές


Κατηγορία:Γερμανοί αθλητές της κολύμβησης
Κατηγορία:Ολυμπιονίκες της κολύμβησης
Γκεόργκι Καλογιάντσεφ

Ο **Γκεόργκι Τοντόροφ Καλογιάντσεφ** (βουλγαρικά: *Георги Тодоров Калоянчев*, 13 Ιανουαρίου 1925 - 18 Δεκεμβρίου 2012) ήταν Βούλγαρος ηθοποιός του κινηματογράφου και του θεάτρου. Γεννημένος στο Μπουργκάς στην πρώην θεατρική σχολή στη Σόφια. Ενώ, αμέσως μετά την αποφοίτησή του, ξεκίνησε να εργάζεται στο Εθνικό Θέατρο Ιβαν Βαζόφ. Το κινηματογραφικό του ντεμπούτο το έκανε το 1951 στην ταινία *Utro nad rodinata*. 

## Παραπομπές


Κατηγορία:Βούλγαροι ηθοποιοί
Φρανς Πάουρμπους ο πρεσβύτερος

Ο **Φρανς Πάουρμπους ο πρεσβύτερος** (φλαμανδικά: **Frans Pourbus de Oudere**, Μπρυζ 1524 - Αμβέρσα 1584) ήταν Φλαμανδός ζωγράφος της Αναγέννησης. Ήταν γιος του επίσης ζωγράφου Πήτερ Πάουρμπους, όπως ζωγράφος έγινε και ο γιος του Φρανς Πάουρμπους ο νεότερος. Η οικογένεια καλλιτεχνών ζούσε στην Αμβέρσα και πρώτος δάσκαλος του Φρανς μάλλον διετέλεσε ο πατέρας του, αν και το 1564 έγινε δεκτός στο εργαστήριο του Φρανς Φλόρις.

Ο Φρανς υιοθέτησε το ύφος του πατέρα του, ο οποίος είχε επηρεαστεί ισχυρά από τον δάσκαλό του Λάνσελοτ Μπλοντέελ, που ήταν και πεθερός του, ενώ ο Φρανς νυμφεύτηκε την ανεψιά του δασκάλου του Ο Φρανς επηρεάστηκε, επίσης, από το ιταλικό στυλ του Φρανς Φλόρις, που ήταν η ηγετική μορφή του ρομανικού ύφους στην Αμβέρσα εκείνη την εποχή και ήταν πολύ επηρεασμένος από τα έργα των Ραφαήλ και Μικελάντζελο που είχε δει κατά την επίσκεψή του στην Ιταλία. Ο Φρανς έγινε μέλος στη Συντεχνία του Αγίου Λουκά της Αμβέρσας το 1570. Παρά το ότι ζωγράφιζε αρχικά έργα με θρησκευτικό περιεχόμενο, όπως ο πατέρας του, μετά το 1577 άρχισε να ζωγραφίζει προσωπογραφίες. Τα έργα με θρησκευτικό περιεχόμενο ήταν αποτελέσματα παραγγελιών που ο καλλιτέχνης λάμβανε από πάτρονες εκτός Αμβέρσας, κυρίως οικονομικά ευκατάστατους ευγενείς ενώ η στροφή του προς την προσωπογραφία μάλλον οφείλεται στις Καλβινιστικές πεποιθήσεις του.

Ο γιος του, Φρανς Πάουρμπους ο νεότερος έγινε επίσης ζωγράφος και ήταν ο επίσημος ζωγράφος στην Αυλή του Δούκα της Μάντοβα, ενώ εργάστηκε και στην Αυλή της Μαρίας των Μεδίκων.

## Φωτοθήκη

File:Frans Pourbus (I) - Portrait of a Man - WGA18228.jpg|Πορτρέτο άνδρα 
File:Knight of Calatrava by F. Pourbus the Elder.jpeg|Ο Ιππότης του Καλατράβα 
File:Lady by Frans Pourbus the Older (Hermitage).jpg|Πορτρέτο μιας Κυρίας Μουσείο Ερμιτάζ
File:Frans Pourbus I Portrait of Lady 1578.jpg|Πορτρέτο μιας Κυρίας (1578)
File:Viglius van Aytta.JPG|Πορτρέτο του Viglius van Aytta Πινακοθήκη Ουφίτσι


## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* Frans Pourbus the Elder on Artcyclopedia

Κατηγορία:Φλαμανδοί ζωγράφοι
Muddy Waters Sings Big Bill Broonzy

***Muddy Waters Sings Big Bill Broonzy*** είναι ο τίτλος του στούντιο άλμπουμ του Αμερικανού blues καλλιτέχνη Muddy Waters, το οποίο κυκλοφόρησε τον Ιανουάριο του 1960 μέσω της δισκογραφικής εταιρείας "Chess Records".

Ο δίσκος αποτέλεσε φόρο τιμής στον blues τραγουδιστή Big Bill Broonzy, ο οποίος είχε πεθάνει δύο χρόνια νωρίτερα και υπήρξε μία από τις κύριες επιρροές του Waters.

Το συγκεκριμένο άλμπουμ επανεκδόθηκε το 1986 σε μορφή μονού CD μαζί με τον δίσκο "*[[Folk Singer]]*".

## Τραγούδια του δίσκου

## Οι μουσικοί
Οι μουσικοί οι οποίοι ηχογράφησαν το "*Muddy Waters Sings Big Bill Broonzy*" ήταν οι εξής:

* **[[Μάντι Γουότερς]]** - φωνητικά
* **Άντριου Στίβενς** - μπάσο
* **Πατ Χέιρ** - κιθάρα
* **Τζέιμς Κότον** - φυσαρμόνικα
* **[[Ότις Σπαν]]** - πιάνο
* **Φράνσις Κλέι** - τύμπανα
* **Ουίλι Σμιθ** - τύμπανα

## Παραπομπές


## Πηγές
* Sings Big Bill Broonzy - Muddy Waters | Songs, Reviews, Credits | AllMusic
* Muddy Waters - Muddy Waters Sings Big Bill Broonzy
* Classic Albums: Muddy Waters Sings Big Bill Broonzy

Κατηγορία:Δισκογραφία του Muddy Waters
Κατηγορία:Άλμπουμ του 1960
Μουσείο Ιστορίας της Τέχνης (Βιέννη)

thumb|250px|Μουσείο Ιστορίας της Τέχνης: πρόσοψη
thumb|250px|εσωτερικό
thumb|250px|Αντόνιο Κανόβα : ''Θησέας και Μινώταυρος'', κλιμακοστάσιο εισόδου

Το **Μουσείο Ιστορίας της Τέχνης** (**Kunsthistorisches Museum**) της Βιέννης είναι το μεγαλύτερο μουσείο της Αυστρίας και περιέχει ανεκτίμητους καλλιτεχνικούς θησαυρούς. 

Βρίσκεται επί της Ringstrasse και άνοιξε τις πύλες του για το κοινό το 1891, επί Φραγκίσκου Ιωσήφ, ο οποίος θέλησε να στεγάσει εκεί τις συλλογές των Αψβούργων. Αρχιτέκτονες ήταν ο Γκότφρηντ Ζέμπερ και ο Καρλ φον Χασενάουερ. 

Τα τμήματα που απαρτίζουν το μουσείο είναι η Πινακοθήκη, οι συλλογές της Αιγύπτου και της Εγγύς Ανατολής, η συλλογή ελληνικών και ρωμαϊκών αρχαιοτήτων, η συλλογή γλυπτικής και διακοσμητικών τεχνών, η νομισματική συλλογή και η βιβλιοθήκη. Άλλες συλλογές που υπάγονται στον οργανισμό του μουσείου, στεγάζονται στο ανάκτορο του Χόφμπουργκ και σε άλλα σημεία της Βιέννης και της Αυστρίας.

## Πινακοθήκη
Η πινακοθήκη συγκροτήθηκε με βάση τα έργα που είχε συλλέξει ο αρχιδούκας Λεοπόλδος Γουλιέλμος (1614-62). Ως κυβερνήτης των Κάτω Χωρών (1647-56) απέκτησε περίπου 1.400 έργα, εστιάζοντας κυρίως σε πίνακες σπουδαίων Ιταλών δασκάλων του 15ου και 16ου αιώνα και έργα φλαμανδικής ζωγραφικής του 15ου-17ου αιώνα. Τα έργα των Μπρίγκελ και Ντύρερ, οι ινφάντες του Ντιέγο Βελάθκεθ, οι 36 πίνακες του Ρούμπενς και οι 27 του Άντονι βαν Ντάικ, καθώς και η αξιόλογη συλλογή έργων της βενετικής σχολής του 16ου αιώνα, αποτελούν τα σημαντικότερα εκθέματα της πινακοθήκης.

* βλ. λήμμα Κατάλογος έργων του Μουσείου Ιστορίας της Τέχνης

## Παραπομπές


## Εξωτερικοί σύνδεσμοι

*Ιστοσελίδα του μουσείου

Κατηγορία:Μουσεία στην Αυστρία
Τοντόρ Κόλεφ (ηθοποιός)

Ο **Τοντόρ Κόλεφ** (βουλγαρικά: *Тодор Колев*, 26 Αυγούστου 1939 - 15 Φεβρουαρίου 2013) ήταν γνωστός Βούλγαρος ηθοποιός του θεάτρου και του κινηματογράφου, ενώ υπήρξε επίσης τραγουδιστής, κωμικός και τηλεοπτικός παρουσιαστής. Γεννημένος στο Σούμεν, έπαιξε στην πρώτη του μεγάλη ταινία το 1966, το *Tsar and General*. Κατά τη διάρκεια της καριέρας του, εμφανίστηκε σε πάνω από 30 ταινίες. Ο Κόλεβ υπήρξε περισσότερο γνωστός στο βουλγαρικό κοινό, σε διάφορους κωμικούς ρόλους που έπαιξε.

Κατά τη διάρκεια του κομμουνισμού στη Βουλγαρία, ο Κόλεβ, υπήρξε εξόριστος στο Σλίβεν, εξαιτίας ενός αστείου που είπε δημοσίως, το οποίο αφορούσε τους τρεις Τόντορ, που κάνουν τους Βουλγάρους να γελάνε και εννοούσε τον εαυτό του, τον Τόσκο Κοζάρεφ, έναν κλόουν, αλλά και τον Τόντορ Ζίβκοβ. Παρόλα αυτά, στη βιογραφία του, *Varnenskoto Sofianche Ot Shumen*, αρνήθηκε ότι το είπε ποτέ αυτό.

## Παραπομπές

 
## Βιβλιογραφία
* 
* 

Κατηγορία:Βούλγαροι ηθοποιοί
Κατηγορία:Παρουσιαστές
Κατηγορία:Κωμικοί
Νοβοκουιμπισέβσκ

Το **Νοβοκουιμπισέβσκ** () είναι πόλη στην Περιφέρεια Σαμάρα, Ρωσία, 6 χιλιόμετρα (3,7 μίλια) από τον Βόλγα ποταμό, στην δυτική όχθη του. Είναι πολύ κοντά στον ποταμό Κριβούσα που ενώνεται με τον Τατιάνκα, στην βόρεια πλευρά της πόλης. Πληθυσμός: 108,438 (απογραφή 2010),  (απογραφή 2002: 112,973 κάτοικοι, απογραφή 1989: 112,987 κάτοικοι). Οι συντεταγμένες της πόλης είναι 53.0927972,49.9168765. Ο πληθυσμός της πόλης έχει μείνει σταθερός μετά την Σοβιετική απογραφή του 1989, γεγονός που συμβαίνει και σε άλλες πρώην σοβιετικές περιοχές. Επίσης, είναι γνωστό κυρίως για της βιομηχανίες παραγωγής ενέργειας, που χτίστηκαν την Σοβιετική περίοδο και ιδιαίτερα την δεκαετία του 1950.

## Διοικητική και δημοτική διαίρεση
Με την Διοικητική Υποδιαίρεση της Ρωσίας, μαζί με αυτή είναι 7 αγροτικές περιοχές με την περιφερειακή σημασία του Νοβοκουϊμπισέβσκ - μια διοικητική περιφέρεια που αντιστοιχεί σε επαρχία. Ως μια διοικητική περιοχή, η πόλη της περιφερειακής σημασίας του Νοβοκουιμπισέβσκ λέγεται Αστικό Οκρούγκ του Νοβοκουϊμπισέβσκ.  .

## Ιστορία
Στον Ρωσικό Εμφύλιο Πόλεμο, η περιοχή ήταν μέρος μαχών με τους Λευκούς Τσέχους. Λίγο μετά το τέλος του Β' Παγκόσμιου Πολέμου οι Σοβιετικοί έφτιαξαν ένα διυλιστήριο που είχε ως αποτέλεσμα την εγκαθίδρυση ενός μεγάλου χωριού με περίπου 14,000 κατοίκους. Η ανάπτυξη ήταν τόσο μεγάλη που η κυβέρνηση μετέτρεψε το χωριό σε βιομηχανική περιοχή. Τον Σεπτέμβριου του 1951 τα πρώτα διυλιστήρια ξεκίνησαν την δουλειά τους και στις 22 Φεβρουαρίου 1952, λόγω της απόφασης του πρεζίντιουμ του Ανώτατου Σοβιέτ της Ρωσικής Σοβιετικής Σοσιαλιστικής Δημοκρατίας (ΡΣΟΣΔ) η πόλη μετονομάστηκε από Νόβο-Κουιμπίσεφ (Νέο Κουιμπίσεφ) σε Νοβοκουιμπισέφσκ.

## Μεταφορές
Στην πόλη υπάρχει σιδηροδρομικός σταθμός. Συνδέεται με την Σαμάρα (Ρωσία) με τον δρόμο P226. Απέχει 39,7 χιλιόμετρα  από την Σαμάρα (Ρωσία) (63 χιλιόμετρα από εναλλακτική διαδρομή), 221 χιλιόμετρα από το Συζράν και 128 χιλιόμετρα από το Τολιάττι (περίπου 160 χιλιόμετρα από εναλλακτική διαδρομή).

## Γεωγραφία
Βρίσκεται κοντά σε περιοχές με αρκετές λίμνες (Κουστοβατόγιε, Κρούτελς, Πριαμόγιε, Κλιουτσεβόγιε, Μπαρσκόγιε, Βετλιανόγιε, Κριβόγιε, Κρουτέτς, Κοστυλί, Λεμπιάζιε, Ζαπορνόγιε, Πεστσανόγιε και άλλες) και ποταμούς (Κριβούσα, Τσαπαέβκα, Σουχάγια Σαμάρκα, Γκνιλοιρούτς, Τατιάνκα κτλ.). Είναι στην κεντροδυτική περιοχή της Περιφέρειας Σαμάρα. Η περιοχή γύρω από την πόλη είναι πεδινή.

## Κλίμα
Το κλίμα είναι ηπειρωτικό, και η θερμοκρασία το καλοκαίρι δεν ξεπερνά τους 25οC και τον χειμώνα μερικές φορές η θερμοκρασία κατεβαίνει τους -10οC. Γενικά, αρκετές φορές ο καιρός είναι συννεφιασμένος, πράγμα που συμβαίνει και σε άλλες περιοχές της Ρωσίας, κυρίως λόγω του μεγάλου γεωγραφικού πλάτους.

## Οικονομία
Στην περιοχή τα πετροχημικά παράγονται από τρία διυληστήρια της Ροσνέφτ, αλλά και άλλα εργοστάσια πετροχημικών όπως το Σαμαραοργκσιντέζ και το Διυλιστήριο Νοβοκουϊμπισέβσκ. Σήμερα είναι σημαντικός παραγωγός ενέργειας στην περιοχή, και λίγα χιλιόμετρα από την πόλη, βρίσκονται μεγάλες εγκαταστάσεις παραγωγής ενέργειας, πολύ κοντά στην κωμόπολη Ποντστεπνόφκα.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ της Σαμάρα
Λεωνιδαίο

Το **Λεωνιδαίο** βρισκόταν στην Αρχαία Ολυμπία, εκτός του ιερού χώρου της Άλτεως, στη νοτιοδυτική πλευρά του, δίπλα στο εργαστήριο του Φειδία. Ήταν ένα από τα μεγαλύτερα κτίσματα του ιερού και εκεί φιλοξενούντο οι επίσημοι, που έρχονταν για τους Ολυμπιακούς Αγώνες.

## Περιγραφή και ιστορικά στοιχεία
Το Λεωνιδαίο οικοδομήθηκε γύρω στο 330 π.Χ. και είναι ένα σχεδόν τετράγωνο κτίσμα (βλ. κάτοψη), το οποίο έχει εξωτερικά ιωνική κιονοστοιχία με 138 κίονες συνολικά, ενώ εσωτερικά  υπάρχει αυλή με περιστύλιο από 44 δωρικούς κίονες. Το όνομα του κτίσματος προέρχεται από τον χορηγό και αρχιτέκτονά του Λεωνίδη από τη Νάξο, όπως μας πληροφορεί μια αναθηματική επιγραφή, η οποία διατηρήθηκε σε τμήματα του επιστυλίου της εξωτερικής ιωνικής κιονοστοιχίας και στην οποία αναγράφεται *ΛΕΩΝΙΔΗΣ ΛΕΩΤΟΥ ΝΑΞΙΟΣ ΕΠΟΙΗΣΕ*. Στη βορειοανατολική γωνία του Λεωνιδαίου πρέπει να υπήρχε άγαλμα του Λεωνίδη όπου βρέθηκε και το ενεπίγραφο βάθρο του.
Ανοικοδομήθηκε τουλάχιστον δύο φορές στη διάρκεια των  ρωμαϊκών χρόνων, οπότε διαμορφώθηκε στην κεντρική αυλή του τεχνητή διακοσμητική λίμνη (βλ. κάτοψη), και φιλοξενούσε επιπλέον τους ρωμαίους αξιωματούχους.

## Έκθεση φωτογραφιών


## Παραπομπές


## Εξωτερικοί σύνδεσμοι

* Το Λεωνιδαίο όπως αναφέρεται στη ψηφιακή βιβλιοθήκη ''Perseus'' του Tuft University
* Φωτογραφία του χώρου από το panoramio.com 

Κατηγορία:Αρχαία Ολυμπία
Υδροηλεκτρικός Σταθμός Λούρου (οικισμός)

μικρογραφία
Ο **Υδροηλεκτρικός Σταθμός Λούρου** είναι ένας μικρός οικισμός του Δήμου Αρταίων με 2 μόνιμους κατοίκους (απογραφή 2011), δίπλα στον ποταμό Λούρο και απέχει από την πόλη της Άρτας περίπου 20 χιλιόμετρα ενώ η απόσταση από την Φιλιππιάδα είναι περίπου 5 χιλιόμετρα. 

Ο οικισμός κατοικούταν από οικογένειες εργαζομένων στον Υδροηλεκτρικό Σταθμό. Τη δεκαετία του '70 κατοικούταν από 35 οικογένειες, ενώ η τελευταία οικογένεια έφυγε από τον οικισμό περίπου το 2005. Από τότε λειτουργούν μόνο οι εγκαταστάσεις του σταθμού ενώ τα υπόλοιπα κτίσματα έχουν εγκαταλειφθεί και τμήματα ορισμένων έχουν γκρεμιστεί.

Σύμφωνα με το Σχέδιο Καποδίστρια, ο Υδροηλεκτρικός Σταθμός Λούρου υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Ο Υδροηλεκτρικός Σταθμός Λούρου μαζί με την Παντάνασσα και τα Ανωγειατά αποτελούν την τοπική κοινότητα Παντάνασσας με συνολικό πληθυσμό 343 κατοίκους.

## Διοικητικές μεταβολές
Ο οικισμός αναγνωρίστηκε το 1961 και προσαρτήθηκε στην κοινότητα Παντάνασσας. Το 1997 ο οικισμός εντάχθηκε στο δήμο Ξηροβουνίου και το 2010 στο Δήμο Αρταίων.

## Τοποθεσία και Πρόσβαση
Ο Υδροηλεκτρικός Σταθμός Λούρου γειτνιάζει με τα Ανωγειατά, την Παντάνασσα και τον Άγιο Γεώργιο Φιλιππιάδας.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Σωτήρης Παπασπυρόπουλος

Ο **Σωτήρης Παπασπυρόπουλος** ήταν Έλληνας ζωγράφος. Σπούδασε στη Ανωτάτη Σχολή Καλών Τεχνών (1939-1945) στην Αθήνα και μαθήτευσε στους Δ. Μπισκίνη, Π. Μαθιόπουλο, Κ. Παρθενη, Σ. Βικάτο και Ουμβέρτο Αργυρό."Όμως στο έργο του τίποτα δεν θυμίζει τους δασκάλους του. Ακολουθεί περισσότερο τη ναΐφ καταβολή του και ο κόσμος του αποκαλύπτεται απλός και τυπικός." "Στο έργο του καλλιεργεί έναν κολοριστικό υπαιθρισμό μεγάλης χρωματικής έντασης. Αντιμετωπίζει τα φαινόμενα με τρόπο ναΐφ, που τα απλουστεύει χωρίς να τα αποξενώνει." "Ο Παπασπυρόπουλος κερδίζει την συμπάθεια και την εκτίμησι με μια εργασία που διακρίνει η σεμνότης, η σοβαρότης και η αυτοσυγκέντρωσις....."

Έργα του Παπασπυρόπουλου υπάρχουν σε δημόσια κτίρια και ιδιωτικές συλλογές, στο Μουσείο Βορρέ, στην πινακοθήκη της Καλαμάτας, στη συλλογή της Τράπεζας της Ελλάδος, στη συλλογή της Αμερικανικής Τράπεζας CHACE MANHATTAN BANK, στα γραφεία του αεροδρομίου Ελευθέριος Βενιζέλος κλπ. Δίδαξε στη Διπλάριο Σχολή, στη Σχολή Μπαρμπίκα και στο Λύκειο Κηφισιάς.

Έκανε ατομικές εκθέσεις στην Αθήνα: 1954,1956, 1959,1960,1968,1972,1975 και πήρε μέρος σε πανελλήνιες: 1952,1957,1960,1963,1965,1967,1969,1971,1973,1975.

## Εξωτερικοί σύνδεσμοι

Η Καθημερινή 7 Απρ. 1954, 18 Μαρτ 1956, 6 Ιαν. 1979,Ακρόπολις 11 Απρ 1954, 9 Μαρτ. 1956, Απογευματινή 12 Απρ. 1954, Έθνος 28 Μαρτ 1956.

## Παραπομπές


Κατηγορία:Έλληνες ζωγράφοι του 20ού αιώνα
Κλόντια Κολμπ

Η **Κλόντια Κολμπ** (*Claudia Anne Kolb*, 19 Δεκεμβρίου 1949) είναι Αμερικανίδα πρώην κολυμβήτρια, δύο φορές χρυσή ολυμπιονίκης και πρώην κάτοχος παγκοσμίων ρεκόρ σε τέσσερα αγωνίσματα.

Γεννήθηκε στις 19 Δεκεμβρίου του 1949. Στις 21 Αυγούστου του 1966 κατέρριψε στο Λίνκολν το παγκόσμιο ρεκόρ στα 200 μ. μικτής, με επίδοση 2.27.8. Το 1967 συνέχισε να είναι από τις πρωταγωνίστριες του αθλήματος καθώς στις 18 Αυγούστου, στη Φιλαδέλφεια (Πενσυλβάνια) έκανε παγκόσμιο ρεκόρ στα 200 μ. μικτής με 2.25.0.

Στις 24 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 400 μ. μικτής, με χρόνο 5.04.7. Την επόμενη ημέρα, στις 25 Αυγούστου, επίσης στο Λος Άντζελες, κατέρριψε το παγκόσμιο ρεκόρ και στα 200 μ. μικτής με χρόνο 2.23.5.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
NGC 3486

Ο **[[Νέος Γενικός Κατάλογος|NGC]] 3486** είναι ραβδωτός σπειροειδής γαλαξίας ο οποίος απέχει περίπου 27,4 εκατομμύρια έτη φωτός από το Ηλιακό Σύστημα και βρίσκεται στον αστερισμό Μικρό Λέοντα. Κατατάσσεται ως SAB(r)c στο σχήμα μορφολογικής ταξινόμησης. Επίσης είναι γαλαξίας Σίφερτ με ενεργό γαλαξιακό πυρήνα. Παρόλα αυτά δεν έχουν ανιχνευθεί εκπομπές ακτίνων Χ από τον πυρήνα και είναι πιθανόν να υπάρχει εκεί μονάχα μία "μικρή" μαύρη τρύπα, μάζας μικρότερης από ένα εκατομμύριο φορές αυτήν του Ήλιου.

## Παραπομπές

## Αναφορές

## Εξωτερικοί σύνδεσμοι
* 

3486
33166
06079
Κατηγορία:Ραβδωτοί σπειροειδείς γαλαξίες
Κατηγορία:Λέων Μικρός (αστερισμός)
Δίδυμα Φεγγάρια

**Δίδυμα Φεγγάρια** είναι ο τίτλος καθημερινής δραματικής σειράς του 2015-2017, παραγωγής ΑΝΤ1 Κύπρου, σε σενάριο Βάνας Δημητρίου, ενώ τη σκηνοθεσία είχαν αναλάβει ο Κώστας Αναγνωστόπουλος και ο Θεοδόσης Οικονομίδης.

## Πρωταγωνιστές
* Γρηγόρης Βαλτινός, ως Παύλος Ταξόπουλος
* Χριστίνα Παυλίδου, ως Αλίκη Κομνηνού
* Χριστιάνα Μούζουρα, ως Αγάπη Ταξοπούλου / Ελισάβετ Κομνηνού
* Αγησίλαος Αλεξίου, ως Στέργιος Λούκας
* Νικόλας Μπράβος, ως Φίλιππος Ληναίος
* Λάζαρος Βασιλείου, ως Δημήτρης Γαληνός  
* Ασήμης Αλεξίου, ως Μπρούνο Καζέλη
* Ερμίνα Κυριάζη, ως Αρετή
* Μέλπω Κολόμβου, ως Αμαλία Πολίτη 
* Χριστόφορος Χριστοφόρου, ως Απόστολος Σεβαστόπουλος
* Γιάννης Ποιμενίδης, ως Αντώνης Ληναίος
* Ελευθερία Ελευθερίου, ως Εύα Αναστασίου
* Αλέξης Παππάς, ως Κώστας 
*Νίκη Δραγούμη, ως Σίλα Στεφάνου 
* Λέα Μαλένη, ως Μαρουσώ Ληναίου
* Τζίνα Ματθαίου, ως Κατερίνα Αρβανίτη
* Θέα Χριστοδουλίδου, ως Λίτσα Ευθυμίου 
* Χρήστος Καραΐσκος, ως Παύλος Ταξόπουλος (σε νεαρή ηλικία) 
* Βαρβάρα Χριστοφή, ως Αλίκη Κομνηνού (σε νεαρή ηλικία)

## Εξωτερικοί σύνδεσμοι

Κατηγορία:Τηλεοπτικές σειρές ΑΝΤ1
Κατηγορία:Ελληνικές σαπουνόπερες
Κάτια Πασκάλεβα

Η **Κάτια Πασκάλεβα** (βουλγαρικά: *Катя Паскалева* 18 Σεπτεμβρίου 1945 - 23 Ιουλίου 2002) ήταν Βουλγάρα ηθοποιός του θεάτρου και του κινηματογράφου. Είναι περισσότερο γνωστή στον ρόλο Μαρία, από τη βουλγαρική ταινία *[[Το κέρατο της κατσίκας]]*, του 1972, ρόλος που της έδωσε πολύ καλές κριτικές. Ωστόσο, εμφανίστηκε και σε άλλες γνωστές ταινίες του βουλγαρικού κοινού. Επίσης, έχει δώσει και πολλές αξιοσημείωτες παραστάσεις σε θέατρα της Σόφιας.

## Παραπομπές


## Βιβλιογραφία
* 
* 

Κατηγορία:Βούλγαροι ηθοποιοί
Κατηγορία:Βούλγαροι Μακεδόνες
NGC 7819

Ο **[[Νέος Γενικός Κατάλογος|NGC]] 7819** είναι σπειροειδής γαλαξίας τύπου SB(s)b? στον αστερισμό Πηγάσο. Απέχει 230 εκατομμύρια έτη φωτός από το Ηλιακό Σύστημα και έχει διάμετρο της τάξεως των 100.000 ετώ φωτός. Ανήκει στην Ομάδα γαλαξιών NGC 7831, όπως και οι NGC 7805, NGC 7806 και NGC 7836. Τον ανακάλυψε στις 26 Οκτωβρίου 1872 ο αστρονόμος Ραλφ Κόουπλαντ (Ralph Copeland).

## Παραπομπές


## Αναφορές

7819
Κατηγορία:Σπειροειδείς γαλαξίες
Κατηγορία:Πήγασος (αστερισμός)
00303
00026
NGC 7832

Ο **[[Νέος Γενικός Κατάλογος|NGC]] 7832** είναι ελλειπτικός γαλαξίας τύπου E5? με ενεργό γαλαξιακό πυρήνα. Βρίσκεται στον αστερισμό Ιχθύες και απέχει περίπου 290 εκατομμύρια έτη φωτός το Ηλιακό Σύστημα. Η διάμετρός του υπολογίζεται σε 160.000 έτη φωτός.

Τον ανακάλυψε ο αστρονόμος Ουίλιαμ Χέρσελ στις 20 Σεπτεμβρίου 1784 και ξανά, ανεξάρτητα από αυτόν ο Λιούις Α. Σουίφτ (Lewis A. Swift) στις 12 Σεπτεμβρίου 1896.

## Παραπομπές


## Αναφορές

7832
Κατηγορία:Ελλειπτικοί γαλαξίες
Κατηγορία:Ιχθύες (αστερισμός)
00485
NGC 7814

Ο **[[Νέος Γενικός Κατάλογος|NGC]] 7814** ή **Caldwell 43** είναι σπειροειδής γαλαξίας ο οποίος βρίσκεται στον αστερισμό Πήγασο και απέχει περίπου 40 εκατομμύρια έτη φωτός από το Ηλιακό Σύστημα. Μερικές φορές αναφέρεται ως "μικρό σομπρέρο" επειδή θυμίζει μικρή εκδοχή του Μεσιέ 104. Το αστρικό πεδίο πίσω από τον NGC 7814 είναι αξιοσημείωτο για την πυκνότητά του σε αμυδρούς, απομακρυσμένους γαλαξίες.

## Φωτογραφίες

Potw1505a.tif|Ο NGC 7814 έχει λαμπρή κεντρική περιοχή και περιβάλλεται από λαμπρό νέφος αερίων.
NGC7814HunterWilson.jpg|Φωτογραφία του γαλαξία από ερασιτεχνικό τηλεσκόπιο.


## Δείτε επίσης
* Γαλαξίας Σομπρέρο

## Παραπομπές


## Αναφορές

## Εξωτερικοί σύνδεσμοι
* 

7814
00218
00008
043
Κατηγορία:Πήγασος (αστερισμός)
Κατηγορία:Σπειροειδείς γαλαξίες
Νίτσα Φιλοσόφου

Η **Νίτσα Φιλοσόφου** ήταν Ελληνίδα ηθοποιός.

## Βιογραφικό
Γεννήθηκε το 1906 στη Σύμη. Απεβίωσε το 1975 στην Αθήνα. Ήταν σύζυγος του τενόρου Μιχάλη Κωνσταντίνου και μητέρα του ηθοποιού Γιώργου Κωνσταντίνου. Έκανε καριέρα στην οπερέτα. Τάφηκε στο Πρώτο Νεκροταφείο Αθηνών.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Ίγκορ Σμόλνικοφ

Ο **Ίγκορ Αλεξάντροβιτς Σμόλνικοφ** (; γεννημένος στις 8 Αυγούστου 1988 στο Κάμενσκ-Ουράλσκ) είναι Ρώσος ποδοσφαριστής που αγωνίζεται για τη Ζενίτ Αγίας Πετρούπολης.

## Διεθνής

Ο Σμόλνικοφ έλαβε κλήση από τον Φάμπιο Καπέλο για την εθνική Ρωσίας για πρώτη φορά στις 4 Οκτωβρίου 2013 για τα προκριματικά του Παγκοσμίου Κυπέλλου 2014 απέναντι στις εθνικές του Λουξεμβούργου και του Αζερμπαϊτζάν. Έκανε το ντεμπούτο του για την εθνική ομάδα στις 19 Νοεμβρίου 2013 κατά τη διάρκεια ενός φιλικού με τη Νότια Κορέα.

## Στατιστικά

## Διακρίσεις

;Ζενίτ Αγίας Πετρούπολης
*Πρωταθλητής Ρωσίας: 2014-15
*Σούπερ Καπ Ρωσίας: 2015

## Παραπομπές



Κατηγορία:Ρώσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Εθνικής Ρωσίας Β
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Τορπέντο Μόσχας
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές ΦΚ Κρασνοντάρ
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές ΦΚ Ουράλ Αικατερινούπολης
Διάταγμα για την Ειρήνη

μικρογραφία|δεξιά|Η πρώτη σελίδα του Διατάγματος για την Ειρήνη
Το **Διάταγμα για την Ειρήνη**, γραμμένο από τον Βλαντιμίρ Λένιν, ψηφίστηκε από το Δεύτερο Συνέδριο του Σοβιέτ των Εργατών, Στρατιωτών και Αγροτών Βουλευτών στις 8 Νοεμβρίου (26 Οκτωβρίου) 1917, μετά την επιτυχία της Οκτωβριανής Επανάστασης. Δημοσιεύθηκε στην εφημερίδα Ιζβέστια, #208, 9 Νοεμβρίου (27 Οκτωβρίου) 1917. Σκόπευε στην άμεση αποχώρηση της Ρωσίας από τον Α΄ Παγκόσμιο Πόλεμο.

Έχει υποστηριχθεί ότι τα περίφημα “Δεκατέσσερα Σημεία” του Γούντροου Ουίλσον του Ιανουαρίου 1918 ήταν εν μέρει απάντηση σε αυτό το Διάταγμα.

## Αποσπάσματα
Η Κυβέρνηση των Εργατών και Αγροτών, βγαλμένη από την επανάσταση της 24-25 Οκτωβρίου, και αντλώντας την δύναμή της από τα Σοβιέτ των Εργατών, Στρατιωτών και Αγροτών Βουλευτών, προτείνει σε όλους τους εμπόλεμους λαούς και τις κυβερνήσεις τους να αρχίσουν αμέσως διαπραγματεύσεις, που να οδηγούν σε μια δίκαιη δημοκρατική ειρήνη.

Μια δίκαιη και δημοκρατική ειρήνη που την ποθεί η μεγάλη πλειοψηφία των κουρασμένων, βασανισμένων και εξαντλημένων από τον πόλεμο εργατών και εργαζομένων τάξεων όλων των εμπολέμων χωρών. Ειρήνη την οποία οι Ρώσοι εργάτες και αγρότες απαιτούσαν τόσο κατηγορηματικά και επίμονα μετά την ανατροπή της μοναρχίας του Τσάρου. Τέτοια ειρήνη η κυβέρνηση θεωρεί την άμεση ειρήνη χωρίς προσαρτήσεις (δηλαδή χωρίς την αρπαγή ξένων εδαφών και την βίαιη προσάρτηση ξένων εθνοτήτων) και χωρίς αποζημιώσεις.

Η Ρωσική κυβέρνηση προτείνει σε όλες τους εμπόλεμους λαούς να συνάψουν αμέσως τέτοια ειρήνη. Εκφράζει επίσης την ετοιμότητά της να λάβει αμέσως, χωρίς την παραμικρή καθυστέρηση, όλα τα αποφασιστικά μέτρα εν αναμονή της τελικής επιβεβαίωσης όλων των όρων μιας τέτοιας ειρήνης από τις πληρεξούσιες συνελεύσεις όλων των χωρών και όλων των εθνών.

Κατηγορία:Ιστορία της Σοβιετικής Ένωσης
Δ΄ Εθνική ποδοσφαίρου ανδρών 1987-88

Η **Δ΄ Εθνική Κατηγορία 1987–1988** ήταν η 1η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 73 ομάδων, οι οποίες χωρίστηκαν σε 4 ομίλους των 18–19 ομάδων. Το πρωτάθλημα ξεκίνησε την Τετάρτη 16 Σεπτεμβρίου 1987. Οι πρώτοι του κάθε ομίλου προβιβάστηκαν στην Γ΄ Εθνική Κατηγορία 1988–1989. Οι ομάδες από την 8η θέση και κάτω υποβιβάστηκαν στα τοπικά πρωταθλήματα, όπως και 2 ακόμα ομάδες έπειτα από αγώνες κατάταξης μεταξύ των 7ων του κάθε ομίλου.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

## Μπαράζ Υποβιβασμού
Συμμετείχαν οι 4 ομάδες που κατέλαβαν την 7η θέση στους 4 ομίλους. Η τελευταία ομάδα μετά από μονούς αγώνες σε ουδέτερες έδρες υποβιβάστηκε
### Αγώνες

### Βαθμολογία

## Παραπομπές


## Πηγές
* «Greece - List of Fourth Level Final Tables, 1987–1988», rsssf.com, Alexander Mastrogiannopoulo

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1987-1988
NGC 514

Ο **[[Νέος Γενικός Κατάλογος|NGC]] 514** είναι ενδιάμεσος σπειροειδής γαλαξίας με πυρήνα Η II ο οποίος απέχει περίπου 100 εκατομμύρια έτη φωτός από το Ηλιακό Σύστημα. Βρίσκεται στον αστερισμό Ιχθύες και τον ανακάλυψε ο αστρονόμος Ουίλιαμ Χέρσελ 16 Οκτωβρίου 1784.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
0514
05139
00947
Κατηγορία:Ιχθύες (αστερισμός)
Γαλλική εισβολή στην Ιταλία (1796-1797)

Η **Γαλλική εισβολή στην Ιταλία** ήταν η μέρος των γαλλοαυστριακών συγκρούσεων στην Ιταλία κατά τη διάρκεια του πολέμου του Α΄ Συνασπισμού και η πρώτη μεγάλη εκστρατεία του Ναπολέων Βοναπάρτη. Παρά τις δυσκολίες που αντιμετόπιζε ο γαλλικός στρατός στην Ιταλία , ο Ναπολέων κατάφερε να περάσει στην αντεπίθεση και να επιβληθεί σφραγίζοντας τη γαλλική κυριαρχία στην Ιταλία.

## Πηγές

* Full names of Austrian generals by Digby Smith, compiled by Leopold Kudrna
*Francesco Frasca, ''The First Italian Campaign as seen by the artists of the Dépôt de la Guerre''.
*Cartographic commemoration – maps of the campaigns

Κατηγορία:Ναπολεόντειοι Πόλεμοι
Κατηγορία:Ιστορία της Ιταλίας
Κατηγορία:Ιστορία της Γαλλίας
Κατηγορία:Ιστορία της Αυστρίας
Κίτρινος Μανδύας (κόμικ)

**Ο Κίτρινος Μανδύας** ίσως είναι αναφορά στα:
* Κίτρινος Μανδύας (Marvel Comics):
** Χένρυ Πιμ, ο πρώτος Κίτρινος Μανδύας, επίσης γνωστός ως Ant-Man, Γιγαντάνθρωπος και Γολιάθ, ο οποίος ήταν ιδρυτικό μέλος των Εκδικητών
** Κίτρινος Μανδύας (Ρίτα ΝτεΜάρα), μία υπερκακοποιός και αργότερα υπερηρωίδα, και μέλος των Αρχόντων τού Κακού, και των Φυλάκων τού Γαλαξία.
* Κίτρινος Μανδύας (Charlton Comics), η μυστική ταυτότητα τού Βινς Χάρλεϋ. Αυτός ο Κίτρινος Μανδύας ήταν ένας μεταλλαγμένος με την ικανότητα να ελέγχει "κίτρινους μανδύες", ένα είδος σφήκας